b'\n_START_ARTICLE_\nDamjan\n_START_SECTION_\nIzvor imena\n_START_PARAGRAPH_\nIme Damjan izhaja iz latinskega imena Damianus, to pa iz gr\xc5\xa1kega \xce\x94\xce\xb1\xce\xbc\xce\xb9\xce\xb1\xce\xbd\xc3\xb3\xcf\x82 (Damian\xc3\xb3s). Gr\xc5\xa1ko ime nekateri povezujejo z imenom boginje obdelovanja zemlje Damie, drugi pa z gr\xc5\xa1kim glagolom \xce\xb4\xce\xb1\xce\xbc\xce\xb1\xce\xb6\xcf\x89 (dam\xc3\xa1dz\xc5\x8d) v pomenu besede\xc2\xa0\xc2\xbbkrotim, strhujem, udoma\xc4\x8dim\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Damjan: 4.355. Med vsemi mo\xc5\xa1kimi imeni pa je ime Damjan po pogostosti uporabe uvr\xc5\xa1\xc4\x8deno na 62. mesto.\n_START_SECTION_\nOsebni praznik\n_START_PARAGRAPH_\nV koledarju je ime Damjan zapisano 26. septembra.\n_START_SECTION_\nZanimivost\n_START_PARAGRAPH_\nDamjan je ime svetnika, ki je skupaj s sv. Kozmo umrl 26. sept. leta 303 mu\xc4\x8deni\xc5\xa1ke smrti v Mali Aziji. Po poklicu naj bi bila zdravnika, zato veljata za zavetnika zdravnikov, kirurgov, lekarnarjev in medicinskih fakultet.'